pythainlp/thai-wiki-dataset-v3 huggingface dataset:
เจ้าชายคาร์ล อันโทน แห่งโฮเอินท์ซ็อลเลิร์น

เจ้าชายคาร์ล อันโทน แห่งโฮเอินท์ซ็อลเลิร์น (Karl Anton von Hohenzollern) หรือพระนามเต็มคือ คาร์ล อันโทน ฟรีดริช วิลเฮล์ม ลูทวิช แห่งโฮเอินท์ซ็อลเลิร์น (Karl Anton Friedrich Wilhelm Ludwig von Hohenzollern) เป็นพระโอรสพระองค์สุดท้องใน  เจ้าชายเลโอปอลด์ เจ้าชายแห่งโฮเอินท์ซ็อลเลิร์น และ อินฟันตาอันโทนีแห่งโปรตุเกส เป็นพระอนุชาใน สมเด็จพระเจ้าเฟอร์ดินานด์ที่ 1 แห่งโรมาเนีย และเป็นพระนัดดาใน คาร์ล อันโทน เจ้าชายแห่งโฮเอินท์ซ็อลเลิร์น เป็นพระราชนัดดาใน สมเด็จพระราชินีนาถมารีอาที่ 2 แห่งโปรตุเกส ต่อมาก็ได้เสกสมรสกับ เจ้าหญิงโจเซฟิน แคร์โรไลน์แห่งเบลเยียม เมื่อวันที่ 28 พฤษภาคม พ.ศ. 2437 ซึ่งมีศักดิ์เป็นพระญาติในพระองค์ โดยพระชายารับพระราชทานพระอิสริยยศเป็น เจ้าหญิงแห่งโฮเอินท์ซ็อลเลิร์น พระชายา มีพระบุตรดังนี้
เจ้าหญิงสเตฟานี
เจ้าหญิงมารี อ็องตัวแน็ต
เจ้าชายอัลเบรชท์
เจ้าหญิงเฮนเรียตตา
โดยเมื่อทรงเสกสมรสกแล้ว พระองค์ทรงซื้อปราสาทนาเมดีเป็นที่ประทับ พระองค์เจริญในหน้าที่การงานมาก โดยทรงดำรงตำแหน่งเป็น นายพลแห่งกองกำลังปรัสเซีย ในช่วงสงครามโลกครั้งที่หนึ่ง และได้สิ้นพระขนม์หลังจากที่เสด็จกลับมาประทับในปราสาท เมื่อวันที่ 21 กุมภาพันธ์ พ.ศ. 2462 สิริพระชันษาเพียง 51 ชันษา
ราชวงศ์โฮเอินท์ซ็อลเลิร์น
มาร์ก รัฟฟาโล

มาร์ก แอลัน รัฟฟาโล (Mark Alan Ruffalo) เกิด 22 พฤศจิกายน ค.ศ. 1967 เป็นนักแสดง ผู้สร้างภาพยนตร์ และนักกิจกรรม ชาวอเมริกัน เขามีผลงานบนจอโทรทัศน์ครั้งแรก 1 ตอนกับรายการ CBS Summer Playhouse (1989) จากนั้นรับบทเล็ก ๆ ในภาพยนตร์หลายเรื่อง เขายังเป็นส่วนหนึ่งในนักแสดงดั้งเดิมของ This Is Our Youth (1996) ที่ทำให้เขาได้รับการเสนอชื่อเข้าชิงอินดิเพนเดนต์สปิริตอะวอร์ด สาขานักแสดงนำชายยอดเยี่ยม จากนั้นรับบทบาทในภาพยนตร์ 13 Going on 30 (2004), Eternal Sunshine of the Spotless Mind (2004), Zodiac (2007) และ What Doesn't Kill You (2008) ในปี 2010 เขาแสดงในหนังแนวขู่ขวัญทางจิตวิทยาเรื่อง  Shutter Island และแสดงหนังรักตลกเรื่อง The Kids Are All Right จากนั้นเขาได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์ รางวัลแบฟตา รางวัลออสการ์ สาขานักแสดงสมทบชายยอดเยี่ยม เขายังได้ร่วมแสดงในภาพยนตร์ลึกลับเรื่อง Now You See Me และ Now You See Me 2  ในบท ดีแลน โรดส์
รัฟฟาโลเริ่มมีชื่อเสียงระดับนานาชาติจากการรับบทเป็นตัวละครในมาร์เวลคอมิกส์ ในบทบรูซ แบนเนอร์/ฮัลค์ ในจักรวาลภาพยนตร์มาร์เวล (แทนเอ็ดเวิร์ด นอร์ตัน ที่รับบทในเรื่อง The Incredible Hulk ออกในปี 2008) โดยเริ่มต้นจาก The Avengers (2012) และต่อมากับ Iron Man 3 (2013),  Age of Ultron (2015),  Ragnarok (2017),  Infinity War (2018) รวมถึงAvengers: Endgame (2019)
เขาทั้งแสดงและเป็นผู้ร่วมอำนวยการสร้างในภาพยนตร์ทางโทรทัศน์แนวชีวิตเรื่อง The Normal Heart ที่ทำให้เขาได้รับการเสนอชื่อเข้าชิงรางวัลเอมมีไพรม์ไทม์ ในสาขาภาพยนตร์โทรทัศน์โดดเด่น และได้รับรางวัลแซกอวอร์ดในสาขานักแสดงยอดเยี่ยมจากภาพยนตร์โทรทัศน์ ในปีเดียวกันนี้ เขารับบท เดฟ ชูลซ์ใน Foxcatcher ทำให้เขาได้รับการเสนอชื่ออีกหลายรางวัล อย่าง รางวัลลูกโลกทองคำ และรางวัลออสการ์ สาขานักแสดงสมทบชายยอดเยี่ยม ในปี 2015 เขาได้รับการเสนอชื่อเข้าชิงรางวัลลูกโลกทองคำสาขานักแสดงนำชายยอดเยี่ยม ประเภทภาพยนตร์ตลกหรือเพลง จากเรื่อง Infinitely Polar Bear และได้รับการเสนอชื่อเข้าชิงรางวัลแบฟตาและออสการ์จากบทบาทในภาพยนตร์ชีวิตเรื่อง Spotlight
==อ้างอิง==
นักแสดงภาพยนตร์ชายชาวอเมริกัน
ผู้อำนวยการสร้างภาพยนตร์ชาวอเมริกัน
นักแสดงละครโทรทัศน์ชายชาวอเมริกัน
เจ้าชายเฌโรม นโปเลียน

เจ้าชายเฌโรม นโปเลียน (Prince Jérôme Napoléon) ประสูติเมื่อวันที่ 14 มกราคม พ.ศ. 2500 ณ ประเทศฝรั่งเศส เป็นพระโอรสพระองค์เล็กใน หลุยส์ เจ้าชายนโปเลียน และอลิกซ์ เจ้าหญิงนโปเลียน ทรงเป็นพระนัดดาในเจ้าหญิงคลิเมนไทน์แห่งเบลเยียม และเป็นพระราชปนัดดาในสมเด็จพระเจ้าเลออปอลที่ 2 แห่งเบลเยียม พระอนุชาใน ชาลส์ เจ้าชายนโปเลียน พระองค์ทรงมีพระบิดาทูลหัวคือ เจ้าชายซาวีเยแห่งบูร์บง-ปาร์มา พระองค์ทรงอยู่ในลำดับที่ 2 ในการอ้างสิทธิราชบัลลังก์ฝรั่งเศสถัดจากพระภาติยะคือ ฌ็อง-คริสต็อฟ เจ้าชายนโปเลียน
พระองค์ทรงสมรสกับ ลิเซีย อินโนเซนต์ เมื่อวันที่ 2 กันยายน พ.ศ. 2556 พระชายารับพระราชทานพระอิสริยยศและฐานันดรเป็น เฮอร์อิมพิเรียลไฮนีส เจ้าหญิงลิเซีย นโปเลียน เจ้าหญิงแห่งฝรั่งเศส พระชายา โดยที่ไม่มีพระบุตรร่วมกัน ปัจจุบันทั้งสองประทับในรัฐเจนีวา ประเทศสวิตเซอร์แลนด์ โดยพระองค์ทำงานเป็นบรรณารักษ์มหาวิทยาลัยเจนีวา
ราชวงศ์โบนาปาร์ต
เจ้าชายฝรั่งเศส
อลิกซ์ เจ้าหญิงนโปเลียน

อลิกซ์ เจ้าหญิงนโปเลียน หรือ อลิกซ์ เจ้าหญิงม่ายแห่งนโปเลียน (นามสกุลเดิม:เดอ ฟอร์เอชตา) (Alix, Princess Napoléon) ประสูติเมื่อวันที่ 4 เมษายน พ.ศ. 2469 เป็นธิดาใน เคานต์อัลไบรซ์ เดอ ฟอร์เอชตา และ เจนีวิฟ ฟรีเดต โดยเธอได้เสกสมรสกับ  หลุยส์ เจ้าชายนโปเลียน รับพระราชทานพระอิสริยยศที่ เฮอร์อิมพิเรียลไฮนีส อลิกซ์ เจ้าหญิงนโปเลียน เจ้าหญิงแห่งฝรั่งเศส พระชายา มีพระบุตรดังนี้
เจ้าชายชาร์ลส์
เจ้าหญิงแคเทอรีน
เจ้าหญิงลอร์
เจ้าชายเจโรม
หลุยส์ เจ้าชายนโปเลียน พระสวามีสิ้นพระชนม์ลงเมื่อปี พ.ศ. 2540 ทำให้พระโอรสพระองค์ใหญ่ของพระองค์คือ ชาลส์ เจ้าชายนโปเลียน รับตำแหน่ง เจ้าชายนโปเลียน ในการนี้ พระองค์ได้รับการสถาปนาเป็น เจ้าหญิงม่ายแห่งนโปเลียน และเป็นพระบรมรวงศานุวงศ์ที่มีพระชันษาสูงที่สุดในพระราชวงศ์โบนาปาร์ตในปัจจุบัน

== อ้างอิง ==
ราชวงศ์โบนาปาร์ต
เจ้าหญิงฝรั่งเศส
มิสเตอร์ยูนิเวอร์แซลแอมบาสซาเดอร์

มิสเตอร์ยูนิเวอร์แซลแอมบาสซาเดอร์ (Mister Universal Ambassador) เป็นการประกวดความงามชาย ก่อตั้งขึ้นในปี ค.ศ. 2015 ซึ่งในครั้งแรกจัดขึ้นที่เมืองซูราบายา ประเทศอินโดนีเซีย เมื่อวันที่ 11 พฤศจิกายน ค.ศ. 2015 ผู้ที่ได้ตำแหน่งคนแรกคือ กริสเตียน ดานิเอล (Christian Daniel) จากปวยร์โตรีโก
ปัจจุบันมิสเตอร์ยูนิเวอร์แซลแอมบาสซาเดอร์คือ เลือง ซา ฮวี  (Lương Gia Huy) จากเวียดนาม
== ผู้ดำรงตำแหน่ง ==
== สถิติการประกวด ==
=== เรียงลำดับสัญชาติของผู้ชนะเลิศ ===
=== จำนวนผู้ชนะเลิศแบ่งตามภูมิภาค ===
== ตัวแทนประเทศไทย ==
== อ้างอิง ==
== แหล่งข้อมูลอื่น ==
ประกวดความงามชาย
สมาคมฟุตบอลเยอรมัน

สมาคมฟุตบอลเยอรมัน (Deutscher Fußball-Bund) หรือ เดเอ็ฟเบ (DFB) เป็นสมาคมฟุตบอลในประเทศเยอรมนี ดูแลการแข่งขันฟุตบอลลีก รวมถึงฟุตบอลทีมชาติเยอรมนีและฟุตบอลหญิงทีมชาติเยอรมนี มีสำนักงานตั้งอยู่ที่เมืองแฟรงก์เฟิร์ต ก่อตั้งเมื่อวันที่ 28 มกราคม ค.ศ. 1900 เป็นสมาชิกกลุ่มก่อตั้งของฟีฟ่า
ฟุตบอลในประเทศเยอรมนี
สมาชิกยูฟ่า
ดะฮูก

ดะฮูก (دهۆک, ;  ܢܘܗܕܪܐ ; دهوك ) เป็นเมืองหลวงของเขตผู้ว่าการดะฮูก ในประเทศอิรัก เมืองมีประชากรราว 300,000 คน ประกอบด้วยชาวเคิร์ดและชาวอัสซีเรีย เมืองรายล้อมไปด้วยภูเขาและแม่น้ำไทกรีส ดะฮูกมีอุตสาหกรรมท่องเที่ยวที่กำลังเจริญเติบโต มีประชากรเพิ่มขึ้นอย่างรวดเร็วตั้งแต่คริสต์ทศวรรษ 1990 จากการที่คนชนบทย้ายมาอยู่ในเมือง มีมหาวิทยาลัยดะฮูกที่ก่อตั้งในปี ค.ศ. 1992 มีชื่อเสียงด้านการสอนและการวิจัย
==อ้างอิง==
เมืองในประเทศอิรัก
ลามีตัน

ลามีตัน (Lamitan) เป็นเมืองศูนย์กลางประจำจังหวัดบาซีลัน ประเทศฟิลิปปินส์ ในปี ค.ศ. 2015 มีประชากร 74,782 คน มีอาณาเขตติดต่อกับเทศบาลตูบูรัน, ตีโป-ตีโป, อีซาเบลา และช่องแคบบาซีลัน
ในเดือนกรกฎาคม ค.ศ. 2016 รัฐบาลประจำจังหวัดบาซีลันได้เริ่มการก่อสร้างศาลากลางจังหวัดแห่งใหม่ เนื้อที่ 4,000 เฮกตาร์ ตั้งอยู่ในบารังไกย์ซันตาคลารา
== ภูมิศาสตร์ ==
ภูมิประเทศเป็นที่ราบริมชายฝั่งทะเล และมีเนินเขาเตี้ย ๆ ในบางพื้นที่ เขตเมืองอยู่ที่ระดับความสูง 2.5 เมตรเหนือระดับน้ำทะเล
สภาพภูมิอากาศเหมือนกับพื้นที่อื่น ๆ ในจังหวัดบาซีลัน โดยจะมีฝนตกตลอดทั้งปี
== อ้างอิง ==
== แหล่งข้อมูลอื่น ==
Sun Star Zamboanga : Basilan province has two cities now
Philippine Standard Geographic Code
Philippine Census Information
www.abs-cbnnews.com, Fire guts Lamitan City hall in Basilan
จังหวัดบาซีลัน
เมืองในประเทศฟิลิปปินส์
โบนเกา (จังหวัดตาวี-ตาวี)

โบนเกา (Bongao) เป็นเมืองศูนย์กลางของจังหวัดตาวี-ตาวี ประเทศฟิลิปปินส์ โดยในปี ค.ศ. 2015 มีประชากรทั้งหมด 100,527 คน ตัวเมืองมีพื้นที่ครอบคลุมเกาะโบนเกา, เกาะซังกา-ซังกา, เกาะปาบาบัก, และซีกตะวันตกของเกาะตาวี-ตาวี
== อ้างอิง ==
== แหล่งข้อมูลอื่น ==
Philippine Standard Geographic Code
Philippine Census Information
จังหวัดตาวี-ตาวี
เมืองในประเทศฟิลิปปินส์
ฮอร์เฮ กลาโรส

ฮอร์เฮ อาอารอน กลาโรส ฮัวเรซ (Jorge Aarón Claros Juárez; เกิด 8 มกราคม ค.ศ. 1986) เป็นนักฟุตบอลชาวฮอนดูรัส ปัจจุบันเขาเล่นให้กับเรอัลเอสปัญญาและทีมชาติฮอนดูรัส
== ทีมชาติ ==
กลาโรสเป็นส่วนหนึ่งของทีมชาติฮอนดูรัสชุดเยาวชนในการแข่งขันฟุตบอลเยาวชนชิงแชมป์โลก 2005 ที่ประเทศเนเธอร์แลนด์ และโอลิมปิกฤดูร้อน 2008 ที่ปักกิ่ง ประเทศจีน เขาลงเล่นให้กับทีมชาติชุดใหญ่ครั้งแรกในเดือนสิงหาคม ค.ศ. 2006 ซึ่งเป็นนัดกระชับมิตรที่พบกับเวเนซุเอลา เขาได้ลงเล่นในรอบคัดเลือกฟุตบอลโลกอยู่ 3 นัด และได้ลงเล่นในฟุตบอลชิงแชมป์อเมริกากลางในปี 2007 และ 2011 และโกลด์คัพในปี 2007
กลาโรสถูกเรียกตัวติดทีมชาติอีกครั้งในเดือนกันยายน ค.ศ. 2012 การแข่งขันฟุตบอลโลก 2014 รอบคัดเลือก นัดที่พบกับคิวบา ต่อมาเขาทำประตูในการแข่งขันชิงแชมป์อเมริกากลางปี 2013 นัดที่พบกับเอลซัลวาดอร์ ช่วยให้ฮอนดูรัสผ่านเข้าสู่รอบแพ้คัดออกได้สำเร็จ นอกจากนี้ยังช่วยให้ฮอนดูรัสผ่านเข้ารอบสุดท้ายของฟุตบอลโลก 2014 โดยจะอยู่กลุ่มเดียวกันกับฝรั่งเศส, เอกวาดอร์ และสวิตเซอร์แลนด์ กลาโรสลงเล่นในฐานะตัวสำรองนัดที่แพ้ฝรั่งเศส 3-0 และได้ลงเล่นตัวจริงในนัดที่แพ้เอกวาดอร์ 2-1
=== ประตูในนามทีมชาติ ===
== เกียรติประวัติ ==
โมตากัว
ลิกานาซิโอนัล (2): 2006–07 อา, 2010–11 เซ
โกปาอินเตร์กลูเบสอุงกัฟ (1): 2007
ฮอนดูรัส
โกปาเซนโตรอาเมริกานา (1): 2011
== อ้างอิง ==
== แหล่งข้อมูลอื่น ==
กองกลางฟุตบอล
นักฟุตบอลชาวฮอนดูรัส
นักฟุตบอลทีมชาติฮอนดูรัส
นักฟุตบอลในโอลิมปิกฤดูร้อน 2008
ผู้เล่นในฟุตบอลโลก 2014
ผู้เล่นในสกอตติชโปรเฟสชันนัลฟุตบอลลีก
ผู้เล่นในเมเจอร์ลีกซอกเกอร์
ผู้รอดชีวิตจากการลอบสังหาร
คณะมนตรีรัฐกิจสาธารณรัฐประชาชนจีน

คณะมนตรีรัฐกิจ (; State Council) มีชื่อเต็มว่า คณะมนตรีรัฐกิจสาธารณรัฐประชาชนจีน (; State Council of the People's Republic of China) เป็นองค์กรตามรัฐธรรมนูญสาธารณรัฐประชาชนจีน ซึ่งทำหน้าที่เป็นฝ่ายบริหารสูงสุดของประเทศ อยู่ภายใต้การนำของประธานคณะมนตรีรัฐกิจ อันเทียบได้กับนายกรัฐมนตรีในประเทศอื่น
ในปัจจุบัน คณะมนตรีรัฐกิจประกอบด้วยสมาชิก 35 คน ได้แก่ ประธานคณะมนตรีรัฐกิจ, รองประธานคณะมนตรีรัฐกิจฝ่ายบริหารจำนวนหนึ่งคน รองประธานคณะมนตรีรัฐกิจฝ่ายอื่นจำนวนสามคน, รัฐมนตรีไม่ประจำกระทรวง (ซึ่งสามคนในจำนวนนี้ควบตำแหน่งรัฐมนตรีว่าการกระทรวง) และรัฐมนตรีประจำกระทรวงจำนวนยี่สิบหกคน คณะมนตรีรัฐกิจจะจัดการประชุมทุกหกเดือน รองประธานคณะมนตรีรัฐกิจมาจากการเสนอชื่อโดยประธานคณะมนตรีรัฐกิจ และมีประธานาธิบดีเป็นผู้ลงนามแต่งตั้งโดยความเห็นชอบของสภาประชาชนแห่งชาติ
ในการเมืองของสาธารณรัฐประชาชนจีน คณะมนตรีรัฐกิจเป็นหนึ่งในสามองค์กรที่มีความยึดโยงทับซ้อนกันของอำนาจ อีกสององค์กรได้แก่พรรคคอมมิวนิสต์แห่งประเทศจีน และกองทัพปลดปล่อยประชาชนจีน คณะมนตรีรัฐกิจเป็นผู้กำกับดูแลโดยตรงเหนือบรรดาองค์การปกครองระดับมณฑล สมาชิกคณะมนตรีรัฐกิจจะควบตำแหน่งระดับสูงในพรรคคอมมิวนิสต์ อาทิการเป็นสมาชิกคณะกรรมการกลางของพรรคคอมมิวนิสต์
==อ้างอิง==
สภารัฐกิจสาธารณรัฐประชาชนจีน
จีน
หน่วยงานรัฐบาลที่จัดตั้งในปี ค.ศ. 1954
องค์การที่ก่อตั้งในปี ค.ศ. 1954
กิตติพงศ์ ภูแถวเชือก

กิตติพงศ์ ภูแถวเชือก (เกิด 26 กันยายน พ.ศ. 2532) เป็นผู้รักษาประตูฟุตบอลชาวไทย ปัจจุบันเขาเล่นให้กับบีจี ปทุม ยูไนเต็ด ในไทยลีก และทีมชาติไทย
==เกียรติประวัติ==
===สโมสร===
บีจี ปทุม ยูไนเต็ด
ไทยแลนด์แชมเปียนส์คัพ (1): 2565
=== ทีมชาติ ===
ไทย
ฟุตบอลชิงแชมป์แห่งชาติอาเซียน (1): 2565
== อ้างอิง ==
== แหล่งข้อมูลอื่น ==
ข้อมูล  ที่โกล
นักฟุตบอลชาวไทย
ผู้รักษาประตูฟุตบอล
นักฟุตบอลทีมชาติไทย
ผู้เล่นสโมสรฟุตบอลทีโอที
ผู้เล่นสโมสรฟุตบอลสุพรรณบุรี
ผู้เล่นสโมสรฟุตบอลแบงค็อก ยูไนเต็ด
ผู้เล่นสโมสรฟุตบอลราชบุรี
ผู้เล่นสโมสรฟุตบอลสุโขทัย
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลบีจี ปทุม ยูไนเต็ด
ผู้เล่นในไทยลีก
บุคคลจากจังหวัดกาฬสินธุ์
พิฆเนศ ศึกมหาเทพอวตาร

พิฆเนศ ศึกมหาเทพอวตาร (विघ्नहर्ता गणेश Vighnaharta Ganesh ชื่อเดิม: พิฆเนศ มหาเทพไอยรา) หรือ พระพิฆเนศ มหาเทพไอยรา (ชื่อไทยก่อนออกอากาศ) เป็นละครโทรทัศน์ที่ถ่ายทำเมื่อปี ค.ศ. 2017 กล่าวถึงพระประวัติของ พระพิฆเนศ นำแสดงโดย อูแซร์ บาซาร์ รับบท พระพิฆเนศ (วัยเด็ก), นิชการ์ต ดิสิต รับบท พระพิฆเนศ (วัยหนุ่ม) ออกอากาศทางช่อง 8 ละครเรื่องนี้ออกอากาศทุกวันจันทร์ - พฤหัสบดี เวลา 18.45น - 20.30 น. และวันศุกร์ เวลา 18.35 น - 20.15 น. โดยออกอากาศต่อจากละครเรื่อง หนุมาน สงครามมหาเทพ และเมื่อละครเรื่องนี้จบลง ละครเรื่องต่อไปที่ออกอากาศต่อไปคือ อะลาดิน
== เนื้อเรื่องย่อ ==
เรื่องราวของเด็กคนหนึ่งที่กำเนิดขึ้นมาแล้ว ถูกพระศิวะสังหารด้วยโทสะตั้งแต่การพบกันครั้งแรก เกิดใหม่ด้วยรูปลักษณ์ที่สร้างความเจ็บปวดให้แม้กระทั่งพระแม่ปารวตี เรื่องราวของเทพผู้ที่ไม่ได้รับความเคารพจากมวลหมู่เทพในตอนแรกจนกลายมาเป็นปฐเมศ หรือเทพองค์แรกที่ได้รับการเคารพก่อนมวลหมู่เทพอื่นๆ ตำนานเกี่ยวกับพระพิฆเนศ กับที่มาของการเป็นเทพองค์แรกที่ได้รับการบูชาก่อนเทพองค์อื่น เพราะความดีงาม และสติปัญญา รวมทั้งความรักและเคารพในบิดาและพระมารดา
== นักแสดง ==
===ครอบครัวของมหาเทพพระศิวะ และพระแม่ปารวตี===
อูแซร์ บาซาร์/นิชการ์ต ดิสิต รับบท พระพิฆเนศ/วินายัค /วักรทันตะ/เอกทันตะ/คาชานัน/วินายกี
อคันคชา ปูรี รับบท พระแม่ปารวตี/พระแม่สตี/พระแม่กาลี/พระแม่ทุรคา/มหามายา/อาทิศักติ/กาตยายนี/มหิษาสุรมรรทินี/เกาศิกี หรือ อัมพิกา/มหากาลี/ทศมหาวิทยา/มาเหศวรี/นวทุรคา/ศตากษี/ศากัมภรี/วิศาลากษี/อันนปูรณา/ภรามรี/ชวาลา/จัณฑมารี/ตริปุรสุนทรี/ลลิตา/กามากษี
มัลคาน ซิงห์ รับบท พระศิวะ/ชลันธร /สทาศิวะ /มหากาฬ / พระไภรวะ / อสูรเทพวีรภัทร / อรรธนารีศวร
หี รับบท พระขันทกุมาร
สุโตช ทิวารี รับบท โคอุสุภราช (นันทิ)
ทูชาร์ ดัลวี รับบท ท้าวหิมวัต
วิภา ภากัต รับบท พระนางเมนกา
===ครอบครัวของพระวิษณุ และพระแม่ลักษมี===
ราหุล ชาร์มา / กุลทีป ซิงห์ รับบท ￼พระวิษณุ/ พระนารายณ์ / พระกฤษณะ
อันชู มาลิค รับบท พระแม่ลักษมี/พระอลักษมี/ไวษณวี
สุชิต วี. ซิงห์ รับบท กามเทพ
===ครอบครัวของพระพรหม และพระแม่สุรัสวดี===
ปริติกา เจาฮาน รับบท พระแม่สุรัสวดี/พระแม่พรหมาณี
ทิกขวิชัย ปุโรหิต รับบท พระพรหม
อนันต์ โกราเดีย รับบท ฤๅษีนารัท
===เทพเจ้า===
เมียร์ อลี รับบท เทวราช อินทรา
วิเรน ซิงห์ รับบท พระสุริยเทพ
ลาลา ไทเกอร์ รับบท พระอัคนี
ริยันกา จันทา รับบท นางโรหินี
เอชวาร์ยา ราช ภาคุณี รับบท สนธยา
โซเนีย ชาร์มา รับบท นางอินทรานี(พระศจี)
มานาฟ โกฮิล รับบท พญายมราช
เฮเมนท์ เจ้าธารี รับบท ท้าวทักษะปชาบดี
===อสูร===
ชิรัก จานี รับบท สินธุรา
ราเชษฐ์ คีรา รับบท มหิงศาสูร
นิรภัย วัทวา รับบท มหิศาสูร
วินิต กาการ์ รับบท กาจมักศาสูร/อันทกาสูร
คเชนทรา เจาฮาน รับบท ธรรภาสูร
คีธาน การันเท รับบท ศุมภะ
ตีภัค วัทวา รับบท รักชะพีจ
อมิต เบห์ล รับบท อสูรตารกัซ
== อ้างอิง ==
== แหล่งข้อมูลอื่น ==
อากางก์ษา ปุรี

อากางก์ษา ปุรี (Akanksha Puri เกิดวันที่ 26 สิงหาคม ค.ศ. 1988) เป็นนักแสดงชาวอินเดีย มีชื่อเสียงโด่งดังจากบทบาท พระแม่ปารวตี/ พระแม่อธิศักติ จากซีรีส์เรื่อง พิฆเนศ มหาเทพไอยรา
==ผลงานด้านการแสดง==
===ภาพยนตร์===
===ละครโทรทัศน์===
Vighnaharta Ganesha รับบท พระแม่ปารวตี
==อ้างอิง==
==แหล่งข้อมูลอื่น==
Indian Express
Bollywood Hungama
IBTimes
Mid-day
Rediff
นักแสดงอินเดีย
โยฮัน เนสเกินส์

โยฮันเนิส ยาโกบึส "โยฮัน" เนสเกินส์ (Johannes Jacobus "Johan" Neeskens; เกิด 15 กันยายน ค.ศ. 1951) อดีตผู้จัดการทีมและอดีตกองกลางชาวดัตช์ ในฐานะนักฟุตบอลเขาเป็นสมาชิกคนสำคัญของฟุตบอลทีมชาติเนเธอร์แลนด์ชุดรองชนะเลิศฟุตบอลโลก 1974 และฟุตบอลโลก 1978 รวมถึงอันดับที่ 3 ฟุตบอลชิงแชมป์แห่งชาติยุโรป 1976 และได้รับการยกย่องให้เป็นหนึ่งในกองกลางที่ดีที่สุดตลอดกาลของเนเธอร์แลนด์ ใน ค.ศ. 2004 เนสเกินส์ถูกเสนอชื่อให้เป็น 1 ใน 125 ผู้เล่นที่ยอดเยี่ยมที่สุดตลอดกาลของฟีฟ่า และใน ค.ศ. 2017 นิตยสาร โฟร์โฟร์ทู จัดให้เนสเกินส์อยู่ในรายชื่อ 100 นักฟุตบอลที่ยอดเยี่ยมที่สุดตลอดกาลโดยจัดให้อยู่ในลำดับที่ 64
หลังจากเลิกเล่นฟุตบอลอาชีพใน ค.ศ. 1991 เนสเกินส์เป็นผู้ช่วยผู้จัดการทีมของฟรังก์ ไรการ์ด ที่บาร์เซโลนาแต่ถูกปลดพร้อมกับไรการ์ด เมื่อจบฤดูกาล 2007–08 ในเวลาต่อมาเขาเป็นหัวหน้าผู้ฝึกสอนให้กับ "ฟุตบอลทีมชาติเนเธอร์แลนด์ ชุด บี" จนถึง มิถุนายน ค.ศ. 2009 เวลาผ่านไปเขาได้รับแต่งตั้งให้เป็นผู้ช่วยผู้ฝึกสอนให้กับไรการ์ดอีกครั้งที่สโมสรกาลาทาซาไร
== ระดับสโมสร ==
เนสเกินส์เริ่มต้นอาชีพกับสโมสรฟุตบอลในบ้านเกิดใน ค.ศ. 1968 ก่อนที่จะมาเข้าตาไรนุส มิเชลส์ ผู้จัดการทีมอายักซ์ในขณะนั้น และเซ็นสัญญากับอายักซ์ใน ค.ศ. 1970 นักเตะดาวรุ่งผู้นี้ลงเล่นในตำแหน่งแบ็กขวาให้แก่อายักซ์ในนัดชิงชนะเลิศยูโรเปียนคัพ นัดที่เอาชนะปานาซีไนโกส เมื่อ ค.ศ. 1971 ระหว่างฤดูกาล 1971–72 เนสเกินส์ขยับขึ้นมาเป็นกองกลางตัวกลางเพื่อสนับสนุนโยฮัน ไกรฟฟ์ เขาพลิกแพลงให้เข้ากับตำแหน่งใหม่ เพราะเขาเป็นคนที่วิ่งไม่เคยเหนื่อยนอกจากนี้ยังมีทักษะรวมถึงเทคนิคที่ยอดเยี่ยมและจบสกอร์ได้อย่างเฉียบขาด อายักซ์ประสบความสำเร็จด้วยการคว้าแชมป์ยูโรเปียนคัพได้ถึง 3 สมัยติดต่อกันระหว่าง ค.ศ. 1971 ถึง 1973 และเนสเกินส์ได้ย้ายไปร่วมทีมบาร์เซโลนาเมื่อ ค.ศ. 1974 โดยไปร่วมกับไกรฟฟ์และมิเชลส์ ทำให้เขาได้ฉายาว่า "โยฮันคนที่ 2"
ตลอดเวลาที่เนสเกินส์อยู่กับบาร์เซโลนาถือว่าไม่ประสบความสำเร็จเท่าใดนัก (แชมป์ลีก 1 สมัยใน ค.ศ. 1978 และยูโรเปียนคัพวินเนอร์สคัพ ค.ศ. 1979) แต่เขาได้รับความนิยมจากแฟนบอลกระทั่ง ค.ศ. 1979 เนสเกินส์ได้ย้ายไปร่วมทีมนิวยอร์กคอสมอสเป็นเวลา 5 ปีกระทั่งหมดสัญญาเมื่อเดือนตุลาคม ค.ศ. 1984 จากนั้นจึงได้ย้ายไปเล่นให้กับอีกหลายสโมสรก่อนจะประกาศเลิกเล่นฟุตบอลกับสโมสรในลีกสวิตเซอร์แลนด์เมื่อ ค.ศ. 1991 ขณะอายุได้ 40 ปี
== อ้างอิง ==
บุคคลจากจังหวัดนอร์ทฮอลแลนด์
กองกลางฟุตบอล
นักฟุตบอลชาวดัตช์
ผู้จัดการทีมฟุตบอลชาวดัตช์
ผู้เล่นในฟุตบอลโลก 1974
ผู้เล่นในฟุตบอลโลก 1978
นักฟุตบอลต่างชาติในลีกสเปน
นักฟุตบอลต่างชาติในลีกสวิตเซอร์แลนด์
นักฟุตบอลต่างชาติในลีกสหรัฐ
ผู้เล่นในเอเรอดีวีซี
นักฟุตบอลต่างชาติในลีกสหรัฐ
ผู้เล่นในเอเรอดีวีซี
ผู้เล่นอาเอฟเซ อายักซ์
ผู้เล่นสโมสรฟุตบอลบาร์เซโลนา
ฟีฟ่า 100
ผู้เล่นในลาลิกา
นักฟุตบอลทีมชาติเนเธอร์แลนด์
ปรีติกา เจาหาน

ปรีติกา เจาหาน (प्रीतिका चौहान; Preetika Chauhan; เกิดวันที่ 19 มีนาคม ค.ศ. 1991) เป็นนักแสดงชาวอินเดีย มีชื่อเสียงโด่งดังจากบทบาท ซาจี เทพแห่งความหึงหวง จากละครชุด หนุมาน สงครามมหาเทพ และบทพระแม่สุรัสวดี จากละครชุด พิฆเนศ มหาเทพไอยรา
==ผลงานด้านการแสดงภาพยนตร์==
Jhamela
==ผลงานด้านการละครโทรทัศน์==
สิมา สะใภ้หัวใจทรนง
หนุมาน สงครามมหาเทพ
พิฆเนศ มหาเทพไอยรา
CID
Hoshiyar… Sahi Waqt, Sahi Kadam
== อ้างอิง ==
== แหล่งข้อมูลอื่น ==
ประวัติของเธอจากเว็บ behindtalkies.com (ภาษาอังกฤษ)
ประวัติของเธอจากเว็บ bollywoodcelebfacts.com  (ภาษาอังกฤษ)
ผลงานของเธอจากเว็บ bookmyshow.com (ภาษาอังกฤษ)
ประวัติของเธอจากเว็บไซต์ starsunfolded.com (ภาษาอังกฤษ)
นักแสดงอินเดีย
สตรองรีพับลิกทรานสิตซิสเตม

สตรองรีพับลิกทรานสิตซิสเตม  เป็นระบบขนส่งที่รวบรวมโครงข่ายการขนส่งสาธารณะในเมโทรมะนิลา ประเทศฟิลิปปินส์ แผนงานนี้ถูกจัดตั้งโดยอดีตประธานาธิบดี กลอเรีย มาคาปากัล-อาร์โรโย เมื่อวันที่ 14 มิถุนายน ค.ศ. 2003 เพื่อให้บริการระบบขนส่งมวลชนที่น่าเชื่อถือ ไร้รอยต่อ และเป็นกลุ่มเดียวกัน ซึ่งสอดคล้องกับมาตรฐานนานาชาติ
ระบบขนส่งนี้ครอบคลุมการให้บริการไลต์เรล (LRT-1 และ LRT-2), เมโทร (MRT-3) และรถไฟชานเมืองของการรถไฟแห่งชาติฟิลิปปินส์
ไฟล์:LRT1-Manila towards Taft Station.jpg|รถไฟฟ้าไลต์เรล
ไฟล์:MRT-3 Manila train towards Ayala Station.jpg|รถไฟฟ้าเมโทร
ไฟล์:PNR DMU MC 2010.jpg|รถดีเซลรางของการรถไฟแห่งชาติฟิลิปปินส์
== ดูเพิ่ม ==
รายชื่อสถานีรถไฟฟ้าในมะนิลาและปริมณฑล
มะนิลาไลต์เรล
มะนิลาเมโทร
การรถไฟแห่งชาติฟิลิปปินส์
== อ้างอิง ==
การขนส่งระบบรางในประเทศฟิลิปปินส์
เมโทรมะนิลา
มาเทอุส อัลวีส

มาเทอุส ลีอังดรู อัลวีส (เกิด 19 พฤษภาคม ค.ศ. 1993) เป็นนักฟุตบอลอาชีพชาวบราซิล เล่นตำแหน่งกองกลางตัวรุกให้กับ ชลบุรี, พีที ประจวบ และ โปลิศ เทโร ใน ไทยลีก
มาเทอุสลงเล่นไทยลีกนัดแรกให้กับชลบุรี ซึ่งเป็นนัดที่เปิดบ้านพบกับสุพรรณบุรี ต่อมาเขาทำแฮตทริกแรกให้กับสโมสรในนัดที่ชลบุรีเปิดบ้านเอาชนะเอสซีจี เมืองทอง ยูไนเต็ด 5-1 ในการแข่งขันโตโยต้า ลีกคัพ เมื่อวันที่ 11 กรกฎาคม ค.ศ. 2018
== อ้างอิง ==
== แหล่งข้อมูลอื่น ==
นักฟุตบอลชาวบราซิล
กองกลางฟุตบอล
ผู้เล่นในไทยลีก
ผู้เล่นสโมสรฟุตบอลชลบุรี
ผู้เล่นสโมสรฟุตบอลประจวบ
บุคคลจากรัฐมีนัชเจไรช์
ลูกัส ตอร์เรย์รา

ลูกัส เซบัสเตียน ตอร์เรย์รา ดิ ปัสกัว (Lucas Sebastián Torreira Di Pascua; เกิดวันที่ 11 กุมภาพันธ์ ค.ศ. 1996) เป็นนักฟุตบอลชาวอุรุกวัย ปัจจุบันเล่นในตำแหน่งกองกลางตัวรับให้กับกาลาทาซาไร และทีมชาติอุรุกวัย
== สถิติอาชีพ ==
=== สโมสร ===
1รวมถึงการเพลย์ออฟเลื่อนชั้นจากเซเรียบี
=== ทีมชาติ ===
== อ้างอิง ==
นักฟุตบอลชาวอุรุกวัย
นักฟุตบอลทีมชาติอุรุกวัย
กองกลางฟุตบอล
ผู้เล่นในเซเรียอา
ผู้เล่นสโมสรฟุตบอลอาร์เซนอล
ผู้เล่นในพรีเมียร์ลีก
ผู้เล่นในลาลิกา
ผู้เล่นอัตเลติโกเดมาดริด
ผู้เล่นในฟุตบอลโลก 2018
ผู้เล่นในโกปาอาเมริกา 2019
ผู้เล่นในโกปาอาเมริกา 2021
ผู้เล่นในฟุตบอลโลก 2022
บุคคลจากจังหวัดริโอเนโกร
เซสทอส

เซสทอส (Sestos, Σηστός) หรือ เซสทัส (Sestus) เป็นนครกรีกโบราณที่ตั้งอยู่บนคาบสมุทรกัลลิโพลี อยู่ตรงข้ามเมืองอะไบดอส บริเวณช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) เซสทอสก่อตั้งโดยชาวเมืองเลสบอส ปัจจุบันซากเมืองนี้อยู่ใกล้กับเมืองอีเซียบัต ประเทศตุรกี
ในช่วงที่ตกอยู่ใต้การปกครองของจักรวรรดิอะคีเมนิด เซสทอสและบิแซนเทียมเป็นสองเมืองท่าที่สำคัญของจักรวรรดิ ในปี 480 ก่อนคริสต์ศักราช กองทัพของจักรพรรดิเซิร์กซีสมหาราชใช้จุดนี้ข้ามช่องแคบเฮลเลสปอนต์ด้วยสะพานลอยน้ำเพื่อไปทำสงครามกับนครรัฐกรีซ เช่นเดียวกับกองทัพพระเจ้าอเล็กซานเดอร์มหาราชที่ใช้จุดนี้ข้ามช่องแคบด้วยเรือในปี 334 ก่อนคริสต์ศักราช
ในปี ค.ศ. 1810 ลอร์ดไบรอน กวีชาวอังกฤษ ว่ายน้ำจากเมืองเซสทอสไปยังเมืองอะไบดอสด้วยเวลา 1 ชั่วโมง 10 นาที เพื่อทำตามตำนานฮีโรและลีอันเดอร์และเขียนเป็นบทกวีหลังจากนั้น ต่อมามีการจัดว่ายน้ำข้ามช่องแคบเฮลเลสปอนต์เป็นประจำทุกปีเพื่อระลึกถึงเหตุการณ์นี้
== อ้างอิง ==
กรีกโบราณ
โบราณสถานกรีกในประเทศตุรกี
เมืองโบราณในประเทศตุรกี
นาบีล เฟกีร์

นาบีล เฟกีร์ (Nabil Fekir; เกิด 18 กรกฎาคม ค.ศ. 1993) เป็นนักฟุตบอลอาชีพชาวฝรั่งเศสซึ่งปัจจุบันเล่นในตำแหน่งกองกลางตัวรุกหรือกองหน้าให้กับเบติส สโมสรในลาลิกา และทีมชาติฝรั่งเศส
เฟกีร์เป็นผลผลิตจากสถาบันฟุตบอลของออแล็งปิกลียอแน เขาเลื่อนขึ้นมาเล่นในทีมชุดใหญ่เมื่อเดือนกรกฎาคม ค.ศ. 2013 ในปีถัดมา เขาได้เป็นผู้เล่นตัวจริงให้กับทีม และได้รับเลือกให้เป็นนักฟุตบอลดาวรุ่งแห่งปีของลีกเอิงในฤดูกาลนั้นด้วย จากนั้นเขาลงเล่นให้กับลียงมากกว่า 150 นัด และได้รับตำแหน่งกัปตันใน ค.ศ. 2017 เชาย้ายร่วมทีมเรอัลเบติส ในลาลีกา ใน ค.ศ. 2019 ด้วยค่าตัว 19 ล้านยูโร และช่วยให้ทีมชนะเลิศโกปาเดลเรย์ในปี ค.ศ. 2022
เฟกีร์เปิดตัวในฐานะผู้เล่นทีมชาติฝรั่งเศสในเดือนมีนาคม ค.ศ. 2015 และเป็นส่วนหนึ่งของทีมชุดที่ชนะเลิศฟุตบอลโลก 2018 ที่ประเทศรัสเซีย
==เกียรติประวัติ==
เรอัลเบติส
โกปาเดลเรย์: 2021–22
ฝรั่งเศส
ฟุตบอลโลก: 2018
ส่วนบุคคล
อูแอนแอฟเป ลีกเอิง ผู้เล่นเยาวชนยอดเยี่ยมแห่งปี:  2014–15
อูแอนแอฟเป ลีกเอิง ทีมยอดเยี่ยมแห่งปี: 2014–15, 2017–18
อูแอนแอฟเป ลีกเอิง ผู้เล่นยอดเยี่ยมประจำเดือน: ตุลาคม ค.ศ. 2017
เครื่องอิสริยาภรณ์
เครื่องอิสริยาภรณ์เลฌียงดอเนอร์: 2018
== อ้างอิง ==
==แหล่งข้อมูลอื่น==
ชาวฝรั่งเศสเชื้อสายแอลจีเรีย
นักฟุตบอลชาวฝรั่งเศส
นักฟุตบอลทีมชาติฝรั่งเศส
กองกลางฟุตบอล
กองหน้าฟุตบอล
ผู้เล่นในลีกเอิง
ผู้เล่นในฟุตบอลโลก 2018
บุคคลจากลียง
ผู้เล่นออแล็งปิกลียอแน
ผู้เล่นเรอัลเบติส
สุรกิจ มัยลาภ

พลเอก สุรกิจ มัยลาภ เป็นอดีตรัฐมนตรีว่าการกระทรวงคมนาคมของไทย ในรัฐบาลของพลเอก เกรียงศักดิ์ ชมะนันทน์ และเป็นอดีตรัฐมนตรีช่วยว่าการกระทรวงกลาโหมของไทย ในรัฐบาลของนายสัญญา ธรรมศักดิ์ เป็น 1 ใน 7 คนไทยที่ถูกจารึกชื่อในหอเกียรติยศโรงเรียนเสนาธิการทหารบกสหรัฐอเมริกา
== ประวัติ ==
พลเอก สุรกิจ มัยลาภ เกิดเมื่อวันที่ 12 มีนาคม พ.ศ. 2456 และถึงแก่อนิจกรรมในวันที่ 7 สิงหาคม พ.ศ. 2532 สิริรวมอายุ 76 ปี และเมื่อวันที่ 29 พฤษภาคม พ.ศ. 2533 เวลา 17 นาฬิกา สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร
== การทำงาน ==
=== ราชการทหาร ===
พลเอก สุรกิจ รับราชการเป็นทหารบก เคยเป็นหัวหน้าคณะเพื่อไปเตรียมรับอาวุธยุทโธปกรณ์ ในสงครามเกาหลี เคยเป็นผู้บัญชาการกรมส่งกำลังบำรุงทหารบก ในระหว่างปี พ.ศ. 2500 ถึงปี พ.ศ. 2504 และเคยเป็นเสนาธิการทหารบก
ในการรัฐประหารในประเทศไทย พ.ศ. 2514 พลเอก สุรกิจ มัยลาภ เป็นหนึ่งในสมาชิกคณะปฏิวัติที่มีจอมพล ถนอม กิตติขจร เป็นหัวหน้าคณะ
=== งานการเมือง ===
พลเอก สุรกิจ มัยลาภ ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลของนายสัญญา ธรรมศักดิ์ ในปี พ.ศ. 2516 ซึ่งมีพลอากาศเอก ทวี จุลทรัพย์ เป็นรัฐมนตรีว่าการฯ และได้รับแต่งตั้งเป็นรัฐมนตรีอีกครั้ง ในปี พ.ศ. 2520 เป็นรัฐมนตรีว่าการกระทรวงคมนาคม ในรัฐบาลของพลเอก เกรียงศักดิ์  ชมะนันทน์
== ชีวิตส่วนตัว ==
ด้านครอบครัวสมรสกับคุณหญิงลเอียด มัยลาภ  มีบุตร-ธิดา 4 คน
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องอิสริยาภรณ์สากล ===
* พ.ศ. 2495 - 80x80px เหรียญสหประชาชาติเกาหลี
=== เครื่องราชอิสริยาภรณ์ต่างประเทศ ===
* พ.ศ. 2495 - 80x80px เหรียญบรอนซ์สตาร์
* พ.ศ. 2501 - 80x80px เครื่องอิสริยาภรณ์ยุนฮุย ชั้นที่ 3 (พิเศษ)
*พ.ศ. 2510 - 80x80px เครื่องราชอิสริยาภรณ์ล้านช้างร่มขาว ชั้นทุติยาภรณ์
* พ.ศ. 2515 - 80x80px เครื่องราชอิสริยาภรณ์ปัง กวน เนการา ชั้นที่ 2
== อ้างอิง ==
ทหารบกชาวไทย
บุคคลจากโรงเรียนสวนกุหลาบวิทยาลัย
บุคคลจากโรงเรียนเสนาธิการทหารบกสหรัฐอเมริกา
นักการเมืองไทย
รัฐมนตรีว่าการกระทรวงคมนาคมไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ผู้ได้รับเหรียญจักรมาลา
บรายัน เบเกเลส

บรายัน อันโตนิโอ เบเกเลส (Brayan Antonio Beckeles; เกิด 28 พฤศจิกายน ค.ศ. 1985) เป็นนักฟุตบอลชาวฮอนดูรัส ปัจจุบันเขาเล่นให้กับสโมสรเนกักซาในลิกา เอเมเอกิส นอกจากนี้ยังเล่นให้กับทีมชาติฮอนดูรัสในตำแหน่งกองหลัง
== ทีมชาติ ==
เบเกเลสลงเล่นนัดแรกให้กับทีมชาติฮอนดูรัสเมื่อเดือนกันยายน ค.ศ. 2010 ซึ่งเป็นนัดกระชับมิตรพบกับแคนาดา ต่อมาวันที่ 26 มกราคม ค.ศ. 2013 เขาทำประตูแรกในนามทีมชาติ ในการแข่งขันรอบรองชนะเลิศชิงแชมป์อเมริกากลาง ช่วยให้ฮอนดูรัสเอาชนะเบลีซ 1–0 ผ่านเข้าสู่รอบชิงชนะเลิศได้สำเร็จ เขายังติดทีมชาติในการแข่งขันโกลด์คัพเมื่อปี 2011 ต่อมาวันที่ 7 มิถุนายน ค.ศ. 2014 เขาได้รับใบแดงในนัดกระชับมิตรพบกับอังกฤษที่ไมแอมี
=== ประตูในนามทีมชาติ ===
== เกียรติประวัติ ==
เนกักซา
อัสเซนโซ เอเมเอกิส-: 2015–2016
โกปา เอเมเอกิส: รอบปิดฤดูกาล 2018
ซูเปร์โกปา เอเมเอกิส: 2018
== อ้างอิง ==
== แหล่งข้อมูลอื่น ==
กองหลังฟุตบอล
นักฟุตบอลชาวฮอนดูรัส
นักฟุตบอลทีมชาติฮอนดูรัส
ผู้เล่นในฟุตบอลโลก 2014
ผู้เล่นในปรีไมราลีกา
สมาคมฟุตบอลเกาหลี

สมาคมฟุตบอลเกาหลี (대한축구협회) เป็นสมาคมฟุตบอลในประเทศเกาหลีใต้ ดูแลการแข่งขันฟุตบอลลีก เคลีก รวมถึงฟุตบอลทีมชาติเกาหลีใต้ มีสำนักงานตั้งอยู่ที่กรุงโซล ก่อตั้งเมื่อปี ค.ศ. 1928 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1948 และเข้าร่วมกับสมาพันธ์ฟุตบอลเอเชีย เมื่อปี ค.ศ. 1954
ฟุตบอลในประเทศเกาหลีใต้